Μερκούρης Καραλιόπουλος

Ο **Μερκούρης Καραλιόπουλος** (γεννημένος την 26η Νοεμβρίου 1977, στην Αλεξάνδρεια Ημαθίας είναι Έλληνας πρώην ποδοσφαιριστής και νυν προπονητής ποδοσφαίρου (κάτοχος διπλώματος UEFA B’) . Κατά τη διάρκεια της ποδοσφαιρικής του καριέρας αγωνίστηκε ως δεξιός οπισθοφύλακας, μέσος αλλά και επιθετικός σε πολλές ομάδες σε όλες τις επαγγελματικές κατηγορίες.

## Ποδοσφαiρική καριέρα
Ο Καραλιόπουλος πραγματοποίησε τα πρώτα ποδοσφαιρικά του βήματα στην **ΑΕ Καμποχωρίου Ημαθίας**, όπου αγωνίζονταν ως επιθετικός. Το ταλέντο του έγινε γρήγορα γνωστό και αποτέλεσε τακτικό μέλος των μικτών ομάδων του Νομού. Με προτροπή του Διονύση Μπεσλίκα αποκτήθηκε από την Νάουσα, στην οποία αγωνίστηκε τόσο στη Β' Εθνική (1995-96, 1996-97 και 1999-2000) όσο και στη Γ' Εθνική (1997-1999). Όλο αυτό το διάστημα υπήρξε επίσης μέλος των μικρών εθνικών ομάδων φτάνοντας να αγωνιστεί και στην Εθνική Ελπίδων.

### Άρης Θεσσαλονίκης
Το Γενάρη του 2000 πραγματοποίησε το μεγάλο άλμα στην καριέρα του μεταγράφηκε στον Άρη Θεσσαλονίκης, του οποίου μάλιστα είναι και οπαδός  παρά τις προτάσεις από άλλες ομάδες της Α’ Εθνικής ( τότε μεγαλομέτοχος των «κιτρίνων» o Δημήτρης Κοντομηνάς). Πραγματοποίησε το ντεμπούτο του στην Α’ Εθνική στις 14 Ιανουαρίου 2000 στον αγώνα Παναχαικής - Άρη 1-2 , μπαίνοντας ως αλλαγή στο 16ο λεπτό, στη θέση του Γιάννη Μαλλού. Στο Άρη αγωνίστηκε κυρίως ως δεξί μπακ-χαφ. Συνολικά φόρεσε 78 φορές τη φανέλα του Άρη σε επίσημους αγώνες ( 61 συμμετοχές στο Πρωτάθλημα, 15 στο Κύπελλο Ελλάδας και 2 στο Κύπελλο ΟΥΕΦΑ. 

### Απόλλων Καλαμαριάς
Στις 22 Μαΐου του 2004 στο γήπεδο του Μακεδονικού την τελευταία αγωνιστική και στο αδιάφορο βαθμολογικά ντέρμπι με τον ΠΑΟΚ, ο Καραλιόπουλος υπέστη ρήξη χιαστών με αποτέλεσμα να χάσει την θέση του στην βασική ενδεκάδα και λίγο αργότερα, το Δεκέμβρη του ιδίου έτους, να μείνει ελεύθερος και να υπογράψει συμβόλαιο συνεργασίας με τον Απόλλωνα Καλαμαριάς. Για τα επόμενα 3 1/2 χρόνια, ο Καραλιόπουλος υπήρχε βασικό γρανάζι της ομάδας του στην Ά Εθνική, συμμετέχοντας σε 75 αγώνες πρωταθλήματος (σημείωσε 7 τέρματα) και 7 αγώνες Κυπέλλου (σκόραρε 1 τέρμα).

### Βέροια
Τη σεζόν 2008-09 ξεκίνησε στην Βέροια (11 συμμετοχές και 1 γκολ) αλλά το Γενάρη του 2009 και ενώ είχε συμφωνήσει σε όλα για να επιστρέψει στον Απόλλωνα Καλαμαριάς, ο υποβιβασμός των «Ποντίων» λόγω χρεών τον οδήγησε στην Ρόδο (Γ’ Εθνική) όπου και ολοκλήρωσε τη σεζόν με 7 συμμετοχές. Η επιστροφή όμως στον Απόλλωνα καθυστέρησε μόνο για λίγους μήνες καθώς τελικά αγωνίστηκε με τα χρώματα του για έναν ακόμη χρόνο στη Δ’ Εθνική (2010-11).

### Φ.Α.Σ. Νάουσα
Τον Ιούλιο του 2011 επέστρεψε ξανά στη Νάουσα, όπου πλέον ζει με την οικογένεια του. Αγωνίστηκε αρχικά για μια διετία (2011-13) με τα χρώματα του Φ.Α.Σ. Ναουσας. Στο πρωτάθλημα 2012-13 της Δ’ Εθνικής πραγματοποίησε 17 συμμετοχές και 948 αγωνιστικά λεπτά με τη φανέλα του ΦΑΣ Νάουσα, βοηθώντας την ομάδα να τερματίσει στη δεύτερη θέση. To 2013 συνεχίζει στον **Αχιλλέα Νάουσας** όπου και ολοκλήρωσε την καριέρα του ως ποδοσφαιριστής. 

## Προπονητική καριέρα
Μετά το τέλος της ποδοσφαιρικής του καριέρας, ο Καραλιόπουλος ίδρυσε τη δική του Ακαδημία Ποδοσφαίρου (**Football Kings**) στο Καμποχώρι Ημαθίας.  
Το 2020 και για μια περίοδο 16 μηνών διετέλεσε προπονητής της Νάουσας. , ενώ ανέλαβε προπονητής της γυναικείας ομάδας ποδοσφαίρου, **Veria Ladies** για την αγωνιστική σεζόν 2023-2024.  

Από το Γενάρη του 2024, και μετά την απόσυρση των *Veria Ladies* από το πρωτάθλημα της Β Εθνικής του γυναικείου πρωταθλήματος, ο Καραλιόπουλος εργάζεται ως προσωρινός βοηθός προπονητή, δίπλα στο Γιάννη Πολαετίδη, στη Βέροια.

## Παραπομπές

## Πηγές
* Προφίλ Μ. Καραλιόπουλου στο transfermarkt.com
* Προφίλ του Μ. Καραλιόπουλου στο soccerbase.info

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Φ.Α.Σ. Νάουσας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας